Komission asetus (EY) N:o 609/2000, annettu 21 päivänä maaliskuuta 2000, Itävallan kautta kulkeville raskaille tavarankuljetusajoneuvoille vahvistetun kauttakulkuoikeusjärjestelmän (ekopistejärjestelmä) yksityiskohtaisista säännöistä annetun asetuksen (EY) N:o 3298/94 muuttamisesta (ETA:n kannalta merkityksellinen teksti)



Virallinen lehti nro L 073 , 22/03/2000 s. 0009 - 0012



Komission asetus (EY) N:o 609/2000, annettu 21 päivänä maaliskuuta 2000, Itävallan kautta kulkeville raskaille tavarankuljetusajoneuvoille vahvistetun kauttakulkuoikeusjärjestelmän (ekopistejärjestelmä) yksityiskohtaisista säännöistä annetun asetuksen (EY) N:o 3298/94 muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Itävallan, Suomen ja Ruotsin liittymisasiakirjan ja erityisesti sen 11 artiklan 6 kohdan sekä sen pöytäkirjan N:o 9 liitteen 4, sekä katsoo seuraavaa: (1) Itävallan kautta saa kulkea vapaasti Itävallassa voimassa olevilla CEMT-luvilla. (2) Ekokorttien mitätöimisestä tarvitaan selkeät säännöt. Käytetyt ekokortit tarvitaan tilastotarkoituksiin. (3) Sähköisiä ekopisteitä voidaan käyttää parhaalla mahdollisella tavalla, jos niitä jaetaan useita kertoja vuoden aikana. (4) Ajoneuvojen, jotka tuovat Itävaltaan tai hakevat Itävallasta täyden lastin, katsotaan tekevän kahdenvälisen matkan, eikä niiden tarvitse suorittaa ekopistemaksuja riippumatta siitä, mitä reittiä ajoneuvo on tullut Itävaltaan ja poistunut Itävallasta. (5) Sopimuksen, jonka mukaan 40 tonnia painavat kuorma-autot saavat kulkea Sveitsin kautta, täytäntöönpano vähentää Itävallan kautta kulkevien kuorma-autojen määrää. Italiaan tai Kreikkaan menevien tai näistä maista tulevien kuorma-autojen on maantieteellisistä syistä edelleen kuljettava Itävallan kautta. Kreikalle ja Italialle annetaan edelleen etusija komissioon palautettujen käyttämättömien ekopisteiden osalta. (6) Komission asetus (EY) N:o 3298/94(1), sellaisena kuin se on muutettuna asetuksella (EY) N:o 1524/96(2), olisi muutettava vastaavasti. (7) Tässä asetuksessa säädetyt toimenpiteet ovat pöytäkirjassa N:o 9 olevalla 16 artiklalla perustetun komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 3298/94 seuraavasti: 1. Lisätään 1 artiklaan 1 a kohta seuraavasti: "1 a. Liitteessä C luetelluissa olosuhteissa tai Itävallan alueella voimassa olevilla CEMT-luvilla tehdyt kauttakulkumatkat ovat vapautettuja ekopisteiden järjestelmästä." 2. Korvataan 2 artiklan 1 kohta seuraavasti: "1. Jos ajoneuvo ei käytä ekopisteitä rekisteröivää elektronista tunnistetta, vaadittava määrä ekopisteitä on kiinnitettävä ekokorttiin ja mitätöitävä. Ekokortti mitätöidään jollakin seuraavista tavoista: a) leimaamalla ekokortti ekokorttien leimauskoneella; b) ottamalla ekokorttiin Itävallan rajaviranomaisten leima Itävaltaan tultaessa; c) ottamalla ekokorttiin liikenteenharjoittajan kansallisten viranomaisten leima ja päiväysmerkintä ennen Itävallan alueelle saapumista; d) ottamalla ekokorttiin leima siinä virastossa, jossa ekopisteitä rekisteröivä elektronisia tunnisteita asennetaan. Liitteessä H luetellaan ne Itävallan raja-asemat, joilla on ekokorttien leimauskone. Itävallan viranomaiset ottavat täytetyn ekokortin ensimmäisen sivun tai se on toimitettava toimivaltaiselle viranomaiselle kolmen kuukauden kuluessa matkan päättymisestä tilastoja varten. Komissio tekee näin saatujen tilastotietojen perusteella ehdotukset ekopisteiden varaston jakamisesta." 3. Lisätään 5 artiklan 5 kohtaan d alakohta seuraavasti: "d) tai ekokorttia ei ole mitätöity 2 artiklan 1 kohdassa säädettyä menettelyä noudattaen". 4. Lisätään 6 artiklaan 3 kohta seuraavasti: "3. Elektroniset ekopisteet myönnetään jäsenvaltioille vuosittain kolmessa yhtä suuressa erässä: ensimmäinen erä ennen edellisen vuoden 1 päivää marraskuuta, toinen erä ennen 1 päivää maaliskuuta ja kolmas erä ennen 1 päivää heinäkuuta." 5. Korvataan 14 artikla seuraavasti: " 14 artikla Jos ajoneuvo joko vie Itävaltaan täyden kuorman tai hakee sieltä täyden kuorman ja ajoneuvossa on asianmukaiset asiakirjat tämän osoittamiseksi, matkasta ei tarvitse suorittaa ekopistemaksuja riippumatta siitä, mitä reittiä ajoneuvo on tullut Itävaltaan ja poistunut Itävallasta." 6. Korvataan liite E tämän asetuksen liitteessä I olevalla tekstillä. 7. Lisätään tämän asetuksen liitteessä II oleva liite H. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä maaliskuuta 2000. Komission puolesta Loyola De Palacio Varapuheenjohtaja (1) EYVL L 341, 30.12.1994, s. 20. (2) EYVL L 190, 31.7.1996, s. 13. LIITE I "LIITE E EKOPISTEIDEN UUDELLEENJAKAMISTA KOSKEVAT PERUSTEET Kreikan ja Italian erityisasema Yhteisön varastosta, joka on 3,34 prosenttia ekopisteiden kokonaismäärästä, myönnetään ensisijaisesti liitteessä D määrätyn 4874 yksikön suuruinen ekopisteiden määrä Italialle ja liitteessä D määrätyn 576 yksikön suuruinen ekopisteiden määrä Kreikalle. Lisäksi toteutetaan kaikki tarvittavat toimet sen varmistamiseksi, että Kreikalle myönnetyssä ekopisteosuudessa otetaan riittävästi huomioon tämän maan tarpeet. Saksan yhdistymisen vaikutus Lisäksi yhteisön varastosta myönnetään Saksalle liitteessä D määrätyn 6444 yksikön suuruinen ekopisteiden määrä. Itävallan palauttamien ekopisteiden uudelleenjako Kaikki komissiolle jaettavaksi palautetut Itävallan ekopisteet jaetaan lisää ekopisteitä pyytäville jäsenvaltioille suhteessa siihen, miten paljon jäsenvaltioihin rekisteröidyt raskaat tavarankuljetusajoneuvot käyttävät Rollende Lanstraßea Itävallassa. Kun Euroopan yhteisön ja Sveitsin valaliiton välinen sopimus rautateiden ja maanteiden tavara- ja henkilöliikenteestä tulee voimaan, Itävallan palauttamat ekopisteet jaetaan kolmannen alakohdan mukaisesti. Komissiolle uudelleen jaettavaksi palautetuista Itävallan ekopisteistä myönnetään ensisijaisesti 30 prosenttia Kreikalle ja 30 prosenttia Italialle. Loput Itävallan palauttamista ekopisteistä jaetaan lisää ekopisteitä pyytäville jäsenvaltioille suhteessa siihen, miten paljon jäsenvaltioihin rekisteröidyt raskaat tavarankuljetusajoneuvot käyttävät Rollende Landstraßea Itävallassa. Jäsenvaltion tosiasiallisesti käyttämien ekopisteiden määrä sille jaetuista ekopisteistä ja jäsenvaltioiden kauttakulkuliikennettä harjoittavien ajoneuvojen keskimääräiset NOx-päästöt Jäljelle jäävät ekopisteet jaetaan lisää ekopisteitä pyytäville jäsenvaltioille suhteessa jokaiselle jäsenvaltiolle määrättyihin kertoimiin seuraavasti: - tarvittavana pidettyjen ekopisteiden määrä, joka perustuu Itävallan uusimpien tilastojen ekstrapolointiin, - kerrottuna jäsenvaltioiden edellisenä vuonna tosiasiallisesti käyttämien ekopisteiden määrällä sillä jaetuista ekopisteistä, - kerrottuna jäsenvaltion kauttakulkuajoneuvojen uusimmilla keskimääräisillä NOx-luvuilla, jotka on esitetty prosenttimääränä kyseisen vuoden tavoitteena olevasta luvusta." LIITE II "LIITE H Itävallan raja-asemat, joilla on ekokorttien leimauskone Achenkirch Arnoldstein Braunau Brennerpaß Ehrwald Hangendenstein Hörbranz Kiefersfelden Musau Nauders Neuhaus Pinswang Reit im Winkel Saalbrücke Scharnitz Schleching Sillian Springen Suben Steinpaß Walserberg Wegscheid"